el el el el el id el el el el el el el el el el pt el el el el el el el el el el el el el el el el el el el el el en el el en el el en el el en el el el
Βρισκόμαστε στα τέλη Ιουνίου, η θερμοπυρική περίοδος στο φόρτε της και ακόμη δεν έχει κάνει την εμφάνισή του το πυροσβεστικό ελικόπτερο, που θα στελέχωνε την εναέρια δύναμη της Πυροσβεστικής Υπηρεσίας.
Προς το παρόν έχουν έρθει μόνο τα δύο πετζετέλ στο αεροδρόμιο της Μυτιλήνης, ενώ εκφράζονται φόβοι ότι για φέτος -μάλλον- θα πρέπει να αρκεστούμε μόνο σε αυτά!
Θυμίζουμε πως το ελικόπτερο ήρθε για πρώτη φορά στη Λέσβο πέρυσι με βούληση του Υπουργού Προστασίας του Πολίτη Νίκου Τόσκα, ενώ ακλούθησε και επίσημη εξαγγελία του Γενικού Γραμματέα Γιάννη Καπάκη, που τελικά έγινε πράξη.
Είναι σαφές πως η Λέσβος είναι ένα καταπράσινο νησί, από τα λίγα εναπομείναντα με αξιόλογη βλάστηση που όμως πρέπει να προστατευτεί από τους επιτήδειους, οι οποίοι κάθε καλοκαίρι βάζουν ασυλλόγιστα παντού φωτιές με κάθε δυνατό μέσο.
Σε επικοινωνία που είχαν τα «Πολιτικά» με τον υποδιοικητή της Πυροσβεστικής Υπηρεσίας Μυτιλήνης κ. Χρυσούλη Τσουβαλά, εξέφρασε την ελπίδα ότι θα κάνει την εμφάνισή του. «Ας ελπίσουμε ότι η μέριμνα της πολιτείας θα στραφεί στη Λέσβο και αυτό το καλοκαίρι, γιατί πραγματικά η συνδρομή του πυροσβεστικού ελικοπτέρου την περσινή χρονιά ήταν για μας πολύτιμη, σημείωσε ο κ. Τσουβαλάς.
«Το νησί είναι κατάφυτο, με πολλές φυσικές ομορφιές, που συχνά γίνονται στόχος εμπρηστών. Εύχομαι να γίνει αντιληπτή η μέγιστη ανάγκη που υπάρχει ,ώστε να έχουμε και αυτό το καλοκαίρι μια πληρέστερη κάλυψη από αέρος.